钦定古今图书集成/明伦汇编/闺媛典/第321卷 > 皇清五十四 > 廖超妻林氏〈姊孟端附〉
## 钦定古今图书集成/明伦汇编/闺媛典/第321卷 > 皇清五十四 > 廖超妻林氏〈姊孟端附〉

按《福建通志》：林氏，名璋端，闽县人，太学生廖超妻也。幼随父逊任开州守，因嫁濬县令廖剑光男超。超有夙疾，氏承顺恭谨，无违言，退自饮泣吞声而已。未几，舅姑殁，超亦继亡，氏欲以身殉，母曰：“女死，吾不独生” 氏因为超择嗣。嗣复夭，乃归养父母，终其身。宗族咸称其节孝。康熙四十二年。

恩诏，与叶汝栋妻同奉

旨旌表。姑侄被旌。“一门双节”，异数也。氏姊《孟端》《许薛》

未行，薛夭，孟端闻而吞金投缳，皆不死，卒赍志殁。《格例》未旌，其父以“贞愍孝女” 题其墓。